OzLabs/hebrew-wiki-articles huggingface dataset:
ערב רב (מגזין אמנות)

עטיפת גיליון "קומבינה", עליה הודפסה עבודה של [[ורד נסים]]
עֵרֶב רַב הוא כתב עת מקוון ל"אמנות, תרבות וחברה".

כתב העת מהווה במה עצמאית לביקורות תערוכות ולשיח ביקורתי על עולם האמנות העכשווית בישראל ובעולם. בנוסף, מתפרסמים בו מאמרים מתוך קטלוגים של תערוכות, מסות, מאמרי דעה, סקירות וביקורות ספרים, קולות קוראים וחדשות מעולם האמנות.
== היסטוריה ==
ערב רב הוקם בשנת 2010 על ידי מבקרי האמנות רונן אידלמן ויונתן אמיר, שפרשו מתפקידם כעורכי אתר האמנות "מארב" (שהיה מגזין האמנות המקוון הראשון בעברית). פרישה זאת התרחשה כחצי שנה לאחר שאידלמן ואמיר נשאלו בריאיון לעיתון הארץ על מעמדם כאתר הכמעט בלעדי בשיח והשיבו שהיו שמחים שיקומו להם מתחרים. לאחר פרישתם מעריכת "מארב" פנו השניים להקים אתר מתחרה בשם שמזכיר במצלולו את המילה "מארב" אולם גם מנכיח את מקומו של האתר כגורם מתסיס ומעורר שאלות בדומה לערב רב המתוארים במקרא ובמסורת היהודית.

עם השנים התגבש מעמדו של ערב רב כבימת השיח המרכזית (וכמעט היחידה) בשדה האמנות החזותית הישראלית. בעשור הראשון לפעילותו התפרסמו בו למעלה מ-5000 טקסטים על ידי כ-400 כותבים שונים. בין המבקרים המרכזיים שכותבים באתר ניתן למנות את יאיר ברק, קרן גולדברג, יונתן הירשפלד, אילת זהר, יהונתן משעל, אלברט סויסה, איריס פשדצקי, הדס קידר, דנה שלו ודוד שפרבר. בנוסף לפעילותו ברשת, כתב העת הוציא לאורך השנים גם כמה גיליונות מודפסים וכן ספר המציג ומנתח את פעילות קבוצת האמנות הירושלמית מוסללה והחל משנת 2016 הוא שותף לארגון כנס ירושלים לאמנות.

משרדי ערב רב יושבים בבית הנסן בירושלים, ופועלים כחלק מעמותת בר-קיימא לתרבות, אמנות, מוסיקה ושלום.

==פרסומים מודפסים==
*שישה ימים ביוני – מסע לשחרור ירושלים, בשיתוף האמן גיא ברילר ו"עונת התרבות בירושלים", 2011
*עיר עולם - בשיתוף עיריית תל אביב ומינהלת עיר-עולם, 2012
*חיפה. מרחב מעורב, בתמיכת מנהלת העיר התחתית ובית הגפן, 2013
*קומבינה, במסגרת שבוע העיצוב בירושלים, 2016
*מוסללה - חמש השנים הראשונות : 2009-2014, עורכים: רונן אידלמן, יונתן אמיר ומתן ישראלי, 233 עמ', 2018
*ערב רב דפוס 01: מסילת ישרים (נבחרים מהארכיון), סתיו 2021
*ערב רב דפוס 02: שיבת ציון (נבחרים מהארכיון), חורף 2021 
*ערב רב דפוס 03: סתיו 2022 
*ערב רב דפוס 04: חורף 2022 
*ערב רב דפוס 05: סתיו 2023 
*ערב רב דפוס 06 (בשיתוף בית לאמנות ישראלית): חורף 2023 

==קישורים חיצוניים==
* 

*רונן אידלמן, [https://www.erev-rav.com/archives/5124 קריאה לאמנים בין הירדן לים], באתר ערב רב, 31 בינואר 2010
*אסף תמרי, [https://www.erev-rav.com/archives/9804 להיות ערב רב], באתר ערב רב, 26 בדצמבר 2010
*יונתן אמיר, [https://www.the7eye.org.il/15506 אמנות ההוצאה לאור] באתר העין השביעית, 6 בינואר 2011
*יונתן אמיר, [https://www.youtube.com/watch?v=rEtskkoqV8g איך כותבים על אמנות?] באתר YouTube

==הערות שוליים==

קטגוריה:כתבי עת מקוונים ישראליים
קטגוריה:כתבי עת לאמנות
קטגוריה:ישראל: תרבות
קטגוריה:ישראל: כתבי עת לאמנות
מחלה הנישאת באוויר

website=U.S. [[Centers for Disease Control and Prevention|language=en-us|archiveurl=|archivedate=|accessdate=2020-03-31}}</ref>]]

מחלה הנישאת באוויר או מחלה אווירנית היא מחלה הנגרמת על ידי פתוגנים הניתנים להעברה באוויר לאורך זמן ומרחק על ידי חלקיקים קטנים.<ref></ref> הגדרה זו כוללת מחלות בעלות חשיבות הן ברפואה והן ברפואה וטרינרית. הפתוגנים הרלוונטיים עשויים להיות וירוסים, חיידקים או פטריות, והם עשויים להתפשט באמצעות נשימה, דיבור, שיעול, התעטשות (בשל יצירת נתז נשימתי), העלאת אבק, ריסוס נוזלים, שטיפה בשירותים או כל פעילויות שיוצרות חלקיקי אירוסול או טיפות. זמן הישרדות הפתוגנים באוויר מושפע בין היתר בסוג הפתוגן, הטמפרטורה, לחות וקרינה על סגולה. מחלות מוטסות אנושיות אינן כוללות מצבים הנגרמים מזיהום אוויר, כגון תרכובות אורגניות נדיפות (VOC), גזים וחלקיקים המועברים באוויר.

דרך יעילה למנוע התפשטות מחלות אווירניות היא חסימה פיזית של הנתז נשימתי בעזרת מסכה רפואית.

==ראו גם==
* וקטור (ביולוגיה)
* זואונוסיס
*מיאזמה

==קישורים חיצוניים==

==הערות שוליים==

קטגוריה:מחלות זיהומיות וטפיליות
Good Girl Gone Bad: Reloaded

Good Girl Gone Bad: Reloaded הוא הוצאה מחודשת של אלבומה Good Girl Gone Bad, של הזמרת ריהאנה.<ref name=":0"></ref> ההוצאה המחודשת יצאה ב-2 ביוני 2008, במדינות נבחרות על ידי חברות התקליטים דאף ג'אם ו-SPR רקורדס.<ref name=":0" />

עם יציאתה נכנסה המהדורה המחודשת אל המקום השביעי במצעד הבילבורד 200.<ref></ref>

== רקע ==
ההוצאה המחודשת כוללת את השירים בגרסתו הרגילה של האלבום Good Girl Gone Bad, בתוספת של 3 שירים חדשים ו-DVD עם קטעים בלעדיים מאחורי הקלעים של סיבוב ההופעות לקידום האלבום ובתוספת מהודרות בונוס הכוללות קליפים, רמיקסים ועוד.<ref name=":0" />

על השירים החדשים עבדה ריהאנה עם הזמר ני-יו, צמד המפיקים סטארגייט, טריקי סטיוארט איתם עבדה ריהאנה בעבד ולצד מפיקים חדשים כמו בריאן קנדי, מארק אנדנט, מייק אליזונדו וכולי.<ref name=":0" /> בנוסף לכך, נכלל במהדורה המחודשת הלהיט "Take a Bow".<ref name=":0" />

== ביקורות, פרסים ומועמדויות ==
האלבום זכה לביקורות חיוביות ממבקרי מוזיקה אשר החמיאו לסאונד של השירים החדשים אך מצד שני מתחו ביקורת על העובדה שיש 3 שיקים בלבד ושזה לא היה שווה את המאמץ בלהוציא מהדורה מחודשת. בעקבות ההוצאה המחודשת האלבום נכנס מחדש להמון מצעדים ברחבי העולם.

האלבום היה מועמד לשני פרסי גראמי כאשר השיר "Disturbia" היה מועמד לפרס "הקלטת הדאנס הטובה ביותר" והשיר "If I Never See Your Face Again" היה מועמד לפרס "הביצועים הווקאלים הטובים ביותר בשיתוף פעולה של שני אמנים או יותר בשיר פופ".

== הצלחה וסינגלים ==
המהדורה המחודשת נמכרה בלמעלה מ-63 אלף עותקים בשבוע הבכורה שלה בארצות הברית. בניו זילנד הגיעה למקום ה-4 ובכך שברה את מיקום השיא של האלבום המקורי בפעם הקודמת ובכך גם הביאה לכך שהאלבום קיבל שם את מעמד הפלטינה. מתוך האלבום יצאו ארבעה סינגלים.

הסינגל הראשון היה השיר "Take a Bow" אשר זכה להצלחה אדירה והתברג ברשימת הסינגלים נמכרים ביותר בכל הזמנים. הסינגל השני היה גרסה חדשה לשיר "Hate That I Love You" כאשר בגרסה זו שר הזמר הספרדי דויד ביסבל את החלקים של הזמר ני-יו בספרדית. הסינגל השלישי מהאלבום היה השיר "If I Never See Your Face Again" שיצא כסינגל גם מהאלבום It Won't Be Soon Before Long של להקת מארון 5 אך גרסת האלבום כללה גרסה ללא ריהאנה.

הסינגל הרביעי מהאלבום היה השיר "Disturbia" אשר גם זכה להצלחה אדירה ונכנס לרשימת הסינגלים הנמכרים ביותר בכל הזמנים. על מנת לקדם את האלבום שרה ריהאנה שירים מתוכו בתוכניות טלוויזיה וטקסי פרסים כמו FNMTV ו-VMA.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי ריהאנה
קטגוריה:אלבומים באנגלית
קטגוריה:אלבומי הוצאה מחודשת
קטגוריה:אלבומים שהופקו על ידי ג'סטין טימברלייק
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי סטארגייט
קטגוריה:אלבומי חברת דאף ג'אם
אלמורה

אלמורה (בהינדי: अल्मोड़ा, באנגלית: Almora) היא עיר בהודו. העיר ממוקמת במחוז אלמורה שבתוך אוטראקהאנד. אלמורה ממוקמת 1,642 מטרים מעל פני הים ומספר התושבים בעיר היה 34,122 נכון ל-2011.

כ-10 ק"מ מאלמורה נמצא הכפר קאסר דיווי הפופולרי בקרב מטיילים ישראלים, ומוגדר כחלק משביל החומוס. בכפר יש בית חב"ד שפעיל בעונת הטיולים.

==קישורים חיצוניים==

* 

==הערות שוליים==

קטגוריה:הודו: ערים
קטגוריה:אוטראקהאנד
ABC (מכונית)

ABC (מכונית) (באנגלית: ABC automobile) היא מכונית פתוחה בסגנון מכונית עידן פליז מתוצרת A.B.C. Motor Vehicle Manufacturing Company בראשות המייסד ומנהל החברה Amedee B. Cole אשר יוצרה בין השנים 1905–1910 בארצות הברית.

=="ABC (מכונית)"==
* בית המלאכה של היצרן "A.B.C. Motor Vehicle Manufacturing Company" בראשות המייסד "Amedee B. Cole" מוקם בעיר סנט לואיס במדינת מיזורי בארצות הברית.
* מכונית פתוחה לחלוטין.
* מנוע קדמי.
* מערכת היגוי מימין.
* 4 גלגלים סימטריים מסוג "High wheeler" .
* צמיגים מוצקים.
* בדגם ה-"ABC" שודכה למנוע תיבת הילוכים מסוג "מנוע חיכוך" ("Friction drive" . התמסורת הורכבה מקונוס ו-2 גלגלים שפועים שיצרו הילוך קדמי בודד והילוך אחורי.
* "פינוי קרקע" של דגם ה-"ABC" גבוה (גובה הנסיעה, "ground clearance") ). לכן היה הדגם פופולרי באזורים כפריים.

==סגנון דגמים "ABC"==
* "A.B.C. Touring".
* "A.B.C. Runabout".

==דגמים נוספים מתוצרת "A.B.C. Motor Vehicle Manufacturing Company"==
* "Tonneau" - בתצורת 3 נוסעים, יוצר בין השנים 1905–1907.
* "Runabout" - בתצורת 2 נוסעים, יוצר בין השנים 1905–1907.
* "Surrey/Touring" - בתצורת 4 נוסעים, יוצר בין השנים 1905–1907.
* "Runabout" - בתצורת 2 נוסעים, יוצר בשנת 1908.
* "Runabout" - בתצורת 3 נוסעים, יוצר בשנת 1908.
* "Surrey" - בתצורת 4 נוסעים, יוצר בשנת 1908.
* "Delivery Wagon" - יוצר בשנת 2008.
* "Model C Runabout" - בתצורת 2 נוסעים, יוצר בשנת 1909 (בדגמי 1909 הורכבו מנועים קירור אוויר או קירור מים).
* "Model D Roadster" - בתצורת 3 נוסעים, יוצר בשנת 1909.
* "Model E Surrey" - בתצורת 4 נוסעים, יוצר בשנת 1909.
* "Model F Delivery Wagon" - יוצר בשנת 1909.
* "Model C Runabout" - בתצורת 2 נוסעים, יוצר בשנת 1910.
* "Model D Roadster" - בתצורת 3 נוסעים, יוצר בשנת 1910.
* "Model E Surrey" - בתצורת 4 נוסעים, יוצר בשנת 1910.
* "Model F Delivery Wagon" - יוצר בשנת 1910.
* "Model G Runabout" - בתצורת 2 נוסעים, יוצר בשנת 1910.
* "Model H Roadster" - בתצורת 2 נוסעים, יוצר בשנת 1910.
* "Model H Roadster" - בתצורת 3 נוסעים, יוצר בשנת 1910.
* "Model I Touring" - בתצורת 4 נוסעים, יוצר בשנת 1910.
* "Model I Touring" - בתצורת 5 נוסעים, יוצר בשנת 1910.

==ראו גם==
* פורד מודל F
* ABC (מכונית 1920)

== קישורים חיצוניים ==

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1905
קטגוריה:מכוניות אמריקאיות
ירין פרי

ירין פרי (נולדה ב-12 ביוני 2005) היא שחקנית, מנחת טלוויזיה, מדבבת, דוגמנית, אושיית רשת וזמרת ישראלית.

==ביוגרפיה==
פרי נולדה וגרה בראשון לציון, לומדת בנוער הבימה בניהולו של שי פיטובסקי, למדה ב״סטודיו במה״, משחק מול מצלמה (נאור זילברמן), הייתה בלהקה צעירה בבי״ס ל״מיומנה״, היפ הופ, מודרני, למדה בבי״ס למוזיקה ״ווקאל״, למדה בבית הספר מרכז רון ורדי לטיפוח ילדים מחוננים ומצטיינים, שותפה בצמד המוזיקלי 2sweet.

ב-2023 התגייסה לצה"ל והיא משרתת כעיתונאית בדובר צה"ל בחיל הים.

== טלוויזיה ==
בשנת 2017 השתתפה בספיישל בת מצווה עם נועה קירל בתוכנית זמר חתונות בערוץ 24, התוכנית מסקרת את היום של שתיהן במקביל ומסתיימת בהופעה משותפת בבת המצווה של ירין. בנוסף, השתתפה בסרט בערוץ ״חינוכית״ במסגרת פרויקט זיכרון, וכן היא שיחקה בפאנל הילדים בתוכנית "בין השורות חגים ומועדי ישראל" בחינוכית.

משנת 2018 שחקנית בפאנל הילדים בתוכנית אירוח שבועית - ״הערב יהיו כאן״ עם ירון ברובינסקי, (ערוץ 11 - פינת הילדים), שיחקה בתפקיד גלי בסדרה קופיקו במשטרה, שיחקה בתפקיד ספיר בסדרה חברות, משחקת בתפקיד יעל הבת של שי ושני בסדרה סברי מרנן החל מהעונה הרביעית.

משנת 2019 כותבת ומנחה תוכנית אירוח שבועית בערוץ Kidz, חיים בסלפי, כמנחה הראשונה והצעירה ביותר בתוכנית מסוגה בישראל. היא גם מנחה ושחקנית בתוכנית בלאגניקס המשודרת בערוץ TeenNick, מנחה בערוץ הטיולים בסדרה מטיילים בארץ בפרקים ראשון לציון וכפר סבא וכן מתפעלת ערוץ מתיחות ביוטיוב. כמן כן, פרי השתתפה בכמה פרסומות בטלוויזיה, ובכלל זה בפרסומת לרלב״ד ומשרד החינוך.

== פילמוגרפיה ==
=== סרטים ודרמה ===
* אבן דרך - סרט קצר עם אסתי זקהיים ואלחי לויט - זכה בפרסים בפסטיבלים בעולם.
* שיר אמונה - סרט קצר, פסטיבל דרום.
* המטפלת - סרט קצר עם יעל לבנטל, אוניברסיטת תל אביב.
* סרט קצר - פסטיבל טרבייקה.
* סרטון קצר ״הרמוניקה״, עופר בן חיון, אוניברסיטת תל אביב.
* סרט קצר ״נעורים״, זיו הרמלין, אוניברסיטת תל אביב.

===דיבוב===
* 2018 - הפסקת עשר, ערוץ wiz
* 2018 - קודי קא-פאו, ערוץ הופ בתפקיד מיי
* 2018 - וטרינרים צעירים ערוץ לוגי בתפקיד אוליביה

==קישורים חיצוניים==

*[https://www.mako.co.il/maariv-lanoar-digital/young-talents/Article-1837f1eb9e09d61027.htm : שיראל בורוכוב וירין פרי מספרות לנו על ההצלחה בגיל כל כך צעיר] באתר מעריב לנוער, 3 באוקטובר 2019

== הערות שוליים ==

קטגוריה:שחקניות ישראליות
קטגוריה:שחקנים ישראלים
קטגוריה:מדבבות ישראליות
קטגוריה:מדבבים ישראלים
קטגוריה:שחקנים ילדים ישראלים
קטגוריה:שחקניות ילדות ישראליות
קטגוריה:מנחות טלוויזיה ישראליות
קטגוריה:מנחי טלוויזיה ישראלים
קטגוריה:ישראליות שנולדו ב-2005
קטגוריה:ישראלים שנולדו ב-2005
קטגוריה:ראשון לציון: אישים
נעמי (מתאבקת)

טריניטי פאטו (באנגלית: Trinity Fatu; שמה לפני הנישואים מקריי; נולדה ב-30 בנובמבר 1987) הידועה יותר בשם הבמה שלה, נעמי היא מתאבקת אמריקאית, המופיעה בארגון ההיאבקות WWE, בתוכנית סמאקדאון. כמו כן, טריניטי היא דוגמנית, שחקנית, כותבת שירים, רקדנית ומעודדת מקצועית לשעבר.

באוגוסט 2009, חתמה נעמי על חוזה בארגון World Wrestling Entertainment (WWE) ונשלחה ישירות לארגון הפיתוח Florida Championship Wrestling (FCW), שבו היא כיהנה כאלופת הדיוות הראשונה. שנה לאחר מכן, היא השתתפה בעונה השלישית של התוכנית NXT (שהייתה הגרסה הנשית הראשונה), שבו סיימה כסגנית הזוכה. בינואר 2012, היא ערכה את הבכורה שלה ברוסטר הראשי לצד קמרון כחלק מצמד הפאנקדקטילס. מאז יולי 2013, נעמי היא חלק מהקאסט הראשי של תוכנית המציאות, Total Divas.

בפברואר 2017, נעמי זכתה באליפות הנשים של סמאקדאון, ובכך הפכה למתאבקת האפרו-אמריקאית הראשונה שזוכה בתואר זה. לאחר שנאלצה לוותר על התואר עקב פציעה, היא זכתה בתואר בחזרה חודשיים לאחר מכן ברסלמניה 33. בנוסף לכך, נעמי ניצחה בקרב הבאטל רויאל הראשון של הנשים ברסלמניה 34.

==ביוגרפיה==

פאטו נולדה ב-30 בנובמבר 1987 בסנפורד, פלורידה. היא הייתה מעודדת ורקדנית של קבוצת הכדורסל, אורלנדו מג'יק, מליגת ה-NBA. כמו כן, היא הייתה אחד מרקדניות הרקע של הראפר פלו ריידה.

==חיים אישיים==

טריניטי וחברה הוותיק, ג'ונתן פאטו, המוכר יותר בשם הבמה ג'ימי אוסו, התחתנו במאווי ב-16 בינואר 2014. עקב נישואיה, היא נחשבת לחברה במשפחת אנואי, שהיא שושלת היאבקות סמואנית-אמריקאית ידועה.

==פילמוגרפיה==
===טלוויזיה===

{| class="wikitable sortable"
|-
! שנה !! כותרת !! תפקיד !! הערות
|-
| 2013–היום || Total Divas || את עצמה || קאסט ראשי (עונה 1–4, 6–היום)אורחת (עונה 5)
|-
| 2015 || WWE Tough Enough || את עצמה || אורחת (עונה 6)
|-
| 2017 || הנחת 5: שדה קרב || מרפי ||
|-
| 2018 || Ridiculousness || את עצמה || (עונה 11, פרק 25)
|-
| 2019 || The Misery Index || את עצמה || (עונה 1, פרק 1)
|}

==אליפויות והישגים==
* הישגים בארגון ההיאבקות Florida Championship Wrestling - FCW
** אליפות הדיוות של FCW (פעם אחת, האלופה הראשונה)
** טורניר אליפות הדיוות של FCW (2010)
* הישגים במגזין ההיאבקות Pro Wrestling Illustrated - PWI
** PWI דירג אותה במקום ה-7 מתוך 50 המתאבקות הטובות ביותר לשנת 2015
* הישגים בארגון ההיאבקות World Wrestling Entertainment - WWE
** אליפות הנשים של סמאקדאון (פעמיים)
** אליפות זוגות הנשים של ה-WWE (פעם אחת) <small> - ביחד עם סשה בנקס</small>
** באטל רויאל של הנשים ברסלמניה (2018)
** פרס הסלאמי (פעם אחת)
*** מהלכי הריקוד הטובים ביותר של השנה (2013) <small> - עם קמרון כצמד הפאנקדקטילס</small>
** פרסי סוף השנה של WWE (פעם אחת)
*** המתאבקת הכי פחות מוערכת של השנה (2018)
*הישגים במגזין ההיאבקות Wrestling Observer Newsletter
** הפיוד הגרוע של השנה (2015) <small> - צוות PCB נגד צוות B.A.D. נגד צוות בלה</small>
** הקרב הגרוע של השנה (2013) <small> - עם ברי בלה, קמרון, איווה מארי, ג'וג'ו, נטליה וניקי בלה נגד AJ לי, אלישה פוקס, אקסנה, קייטלין, רוזה מנדס, סאמר רה וטמינה סנוקה באירוע סדרת ההישרדות</small>

==קישורים חיצוניים==

==הערות שוליים==

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
פאנק (Funk) ישראלי

המונח פֿאנק ישראלי מתייחס לסצנת הפֿאנק בישראל, אשר התפתחה בסוף שנות ה-70 בישראל.

ישנם אמני פֿאנק ישראליים המשלבים גם את תרבות המוזיקה היהודית ואת התרבות הישראלית. אחד החלוצים בתחום שילוב הפאנק במוזיקה הישראלית היה אריק רודיך. רוב אמני הפאנק הישראליים משלבים גם אלמנטים של סוגות נוספות כמו בלוז, ג'אז, מוזיקת עולם והיפ הופ, בהם, ניתן למנות את הדג נחש, פאנקנשטיין והדורבנים. אמני פאנק ישראלים רבים אינם מבצעים את שירם בשפה העברית, בהם ניתן למנות את הלהקות התפוחים וקולולוש, שזכו להצלחה רבה גם מחוצה לישראל.

בין אמני הפֿאנק הישראליים אשר נכנסו למיינסטרים ניתן למנות להקות רבות, ביניהן הדג נחש, התפוחים, הדורבנים, פורטרט ומרסדס בנד.
== קישורים חיצוניים ==
* 
* יואב בריל, [https://timeout.co.il/קצב-קטלני/ קצב קטלני], באתר טיים אאוט, 8 בינואר 2014.

קטגוריה:מוזיקה ישראלית
קטגוריה:מוזיקה שחורה
קטגוריה:סגנונות מוזיקליים
דרך ברושים וכוכב

דרך ברושים וכוכב (בהולנדית: Cypres bij sterrennacht) היא יצירה באמצעות צבע שמן משנת 1890 על ידי הצייר ההולנדי וינסנט ואן גוך. זוהי יצירתו האחרונה של ואן גוך בסן רמי דה פרובאנס.<ref name="Maurer 1998, p. 106">Maurer 1998, p. 106.</ref> כיום, היצירה מוצגת במוזיאון קרולר מולר, אוטרלו, הולנד.

==אודות היצירה==
היצירה נוצרה במאי 1890.<ref name="Erickson 1998, p. 176">Erickson 1998, p. 176.</ref> ואן גוך כתב לאחיו, תיאו, שעצי ברוש העסיקו אותו הרבה, והוא ראה בהם כאובליסקים מצריים. הוא התכוון לצייר יצירה של הברושים בסצנת לילה עוד בארל ב-1888.<ref>Welsh-Ovcharov 1987, p. 55.</ref>

יש הסוברים כי ואן גוך לקח את הרעיון ליצירה מהאלגוריה הנוצרית "מסעות ההלך".<ref>Erickson 1998, p. 160.</ref> זוהי אחת מכמה יצירותיו של ואן גוך שבהן נעשה שימוש בעצי ברוש, בדומה ל-"שדה חיטה עם ברושים" ול-"ליל כוכבים".<ref>Erickson 1998, p. 172.</ref> בנוסף, ואן גוך צייר את עץ הברוש כך שהוא משתרע מחוץ לקנבס, וזהו מוטיב חוזר ביצירותיו. לאחר השלמת היצירה, ביוני 1890, ואן גוך כתב לחברו הצייר, פול גוגן, כי הוא שאב את רעיונותיו מציורו, "Christ in the Garden of Olives".<ref name="Maurer 1998, p. 106"/>

ייתכן כי ואן גוך צייר את השמיים המתוארים ביצירה בהשפעת חפיפת כוכבי הלכת מרקורי ונוגה ב-20 באפריל 1890. החפיפה יצרה שש דרגות של הפרדה, וביחד הם יצרו רקע מואר בהשוואה לכוכב סיריוס.<ref>Boime 2008, p. 2.</ref>

קט'לין פאוורס אריקסון סבורה כי ואן גוך המחיש את מותו הקרוב ביצירה. היא מבססת את טענה זו על כך שבצד שמאל של היצירה ישנו כוכב חדש שמאיר ומימין מופיע ירח בצורת סהר, כלומר הוא עתיד להיעלם בקרוב. בין הכוכב החדש לבין הירח המתמוגג חוצץ עץ ברוש, וחציצה זו נחשבת כ-"אובליסק של מוות". היא מייחסת את זוג המטיילים על הדרך כסמל להשתוקקותו של ואן גוך לחברות.<ref name="Erickson 1998, p. 176"/>

==קישורים חיצוניים==

== הערות שוליים ==

קטגוריה:וינסנט ואן גוך: ציורים
קטגוריה:ברוש בתרבות
מגדלים (שיר)

מגדלים הוא פזמון שכתב והלחין אדם גורליצקי ובוצע בדואט של גורליצקי ודני בסן. השיר יצא לאור בשנת 2015.

==רקע==
גורליצקי הקליט את השיר כאשר הוא מבצע אותו לבדו, אך לאחר מכן החליט להקליט אותו בדואט עם בסן. השיר נכלל באלבומו של גורליצקי "שתי ארצות".

השיר מתייחס למחאה החברתית בישראל שארעה בשנת 2011. הדוברים מבטאים את אכזבתם מתוצאות המחאה. בוידאו קליפ לשיר שולבו קטעים מן המחאה החברתית.

השיר דורג בשיאו במצעדים השבועיים של רשת ג' במקום השלישי. במצעד הפזמונים העברי השנתי של הרשת הוא דורג במקום ה-27.

==קישורים חיצוניים==

==הערות שוליים==

קטגוריה:שירי 2015
עלי לוטפי מחמוד

עלי לוטפי מחמוד (בערבית: علي لطفي; 6 באוקטובר 1935 – 27 במאי 2018) היה פוליטיקאי מצרי, ששימש כראש ממשלת מצרים תחת הנשיא חוסני מובארכ.

==ביוגרפיה==
לוטפי נולד וגדל בקהיר. לאחר סיום בית הספר למד תואר ראשון ושני בכלכלה ומסחר באוניברסיטת עין שמס. לאחר מכן המשיך ללימודי דוקטורט בכלכלה באוניברסיטת לוזאן שבשווייץ. לאחר סיום לימודיו החל לשמש כמרצה באוניברסיטת עין שמס. בשנות ה-70 של המאה ה-20 הצטרף לוטפי אל המפלגה הדמוקרטית הלאומית במצרים, ובשנת 1978 מונה על ידי נשיא מצרים אנואר סאדאת לתפקיד שר האוצר תחת ראש הממשלה מוסטפא ח'ליל, תפקיד בו החזיק עד נפילת הממשלה ב-1980. לאחר סיום תפקידו כשר אוצר חזר ללמד באוניברסיטת עין שמס עד 4 בספטמבר 1985 אז מונה על ידי הנשיא חוסני מובארכ לתפקיד ראש הממשלה. ממשלתו של לוטפי החזיקה לתקופה קצרה בלבד ובנובמבר 1986 נפלה, ולוטפי עזב את משרד ראש הממשלה, ומונה לעמוד בראש הבית העליון של הפרלמנט המצרי. במקביל שימש כיו"ר מועצת התרבות העליונה ויו"ר ועדת המפלגות בפרלמנט. בתפקדים אלו החזיק עד לשנת 1989 אז פרש מעיסוק בפוליטקה ושב אל האקדמיה. לאחר העלתו לדרגת פרופסור מונה לעמוד בראש המחלקה לכלכלה ובראש הפקולטה למסחר באוניברסיטת עין שמס.
מת ב-27 במאי 2018 בקהיר.

==קישורים חיצוניים==

==הערות שוליים==

קטגוריה:בוגרי אוניברסיטאות במצרים
קטגוריה:בוגרי אוניברסיטת לוזאן
קטגוריה:שרי ממשלת מצרים
קטגוריה:ראשי ממשלת מצרים
קטגוריה:מצרים שנולדו ב-1935
קטגוריה:מצרים שנפטרו ב-2018
חיות ריגול

חיות ריגול (באנגלית: Spy in the Wild) היא סדרת-טבע תיעודית שהופקה על ידי ה-BBC. הסדרה מורכבת משתי עונות: העונה הראשונה שודרה בבריטניה ב-2017 ואילו העונה השנייה שודרה לראשונה ב-2020. הסדרה עוסקת בחייהם המורכבים של בעלי החיים בשימוש של מעלה משלושים "יצורים סמויים אנימטרוניקיים, הרואים את המתרחש דרך מצלמות ריגול. הקריין בגרסה הבריטית הוא דייוויד טננט. הסדרה שודרה בישראל במהלך שנת 2017 בערוץ כאן 11.

העונה השנייה עוסקת, לעומת זאת, על בעלי חיים בבתי גידול שונים.

==פרקים==
===עונה 1===
# אהבה: הפרק הראשון עוסק עד כמה החיות מפגינות אהבה כלפי בנות מינן. בפרק מוצגים משפחת זאבים טלואים עם גורים, בעוד שגור סמוי "מאומץ" למשפחה; תנינת יאור מטפלת במסירות בצאצאיה שזה עתה בקעו וביניהם כמה תינוקות תנינים סמויים; חיי משפחה מורחבת של פילים אפריקנים מתועדת דרך עיניהם של אנפית בקר סמויה וצב נמרי סמוי, בהמשך הפרק נראית הנקבה המנהיגה מגרשת את הזאבים הטלואים, בעוד הם עצמם מגנים על גוריהם מפני הפילים; משפחת קופי לנגור מצוי במקדש בראג'סטאן מתייחסים יפה לקופיף סמוי, גם אפילו כאילו שהוא "מת"; משפחת נובחניות מתקשרת זו עם זו באהבה; זוג טוקוסים אדומי-מקור מטפלים בגוזליהם, בעוד שבניהם נמצא גוזל סמוי המתעד את המתרחש; באנטארקטיקה, פינגווין אדלי סמוי מתעד את החיזורים והקרבות על האהבה בין הפינגווינים האמיתיים; הצב הסמוי מתעד את החיזורים בין צבים אמיתיים; עדר ג'ירפות נותן כבוד אחרון לג'ירף זקן שמת משיבה טובה, וחיי משפחה של שימפנזים בסנגל מתועדת דרך גלגו סמוי וצב סמוי.
# תבונה:
# ידידות:
# שובבות:
# הכירו את המרגלים: הפרק עוסק על המרגלים שעוצבו באזורי המחיה של החיות ואיך עיצבו אותם שייראו כמו חיות אמיתיות.

===עונה 2===
# האזור הטרופי:
# הצפון:
# האיים:
# הקטבים:

==קישורים חיצוניים==

קטגוריה:תוכניות טבע
קטגוריה:תוכניות תעודה של ה-BBC
קטגוריה:סדרות טלוויזיה בריטיות שעלו לשידור בשנות ה-2010
גלי חסי

גלי חסי.
במטאורולוגיה, גלי חסי (באנגלית: Lee wave) הם סוג של גלים אטמוספיריים הנוצרים כתוצאה ממפגש של רוח בהר. אלו הם שינויים מחזוריים בלחץ האטמוספירי, טמפרטורה וגובה מעל פני הים בזרם של אוויר, הנגרמים על ידי הסטה אנכית של זרם האוויר, למשל רוח הנושבת על פני הר או רכס הרים. הם עשויים להיגרם גם, אם כי בממדים קטנים יותר, על ידי רוח הנושבת על מצוקים או רמות. גלי חסי נתגלו ב-1933 על ידי שני טייסי דאונים גרמנים. 

תנאי הכרחי להיווצרותם של גלי חסי הוא יציבות אטמוספירית של שכבת האוויר הפוגעת בפני ההר; בתנאים כאלו, ההסטה האנכית של זרם האוויר מעניקה לגושי האוויר את הסטייה הראשונית ממצב שיווי משקל (משרעת התנודה) הנדרשת, כשלאחר מכן התנודות ממשיכות להתחולל מעצמן מתוקף יציבותה של שכבת האוויר. "גלי חסי" נקראים כך משום שהם מופיעים תמיד בצדו האחורי של ההר (הצד המחוסה).

== תאוריה בסיסית ==
ניסוי מעבדה במכניקת הזורמים הממחיש את התנודות הנוצרות במפגש של זרימה במכשול דמוי הר.
גלי חסי הם צורה של גלי כבידה פנימיים הנוצרים כאשר זורם המשוכב באופן יציב מאולץ לנוע מסביב למכשול. ההפרעה מאלצת את גושי האוויר להתרומם אל מעל למפלס הציפה הנייטרלית שלהם. כאשר גוש אוויר מתרומם, הלחץ מסביבו יורד והגוש נאלץ להתפשט אדיאבטית כנגד הלחץ החיצוני הצונח. כתוצאה, צפיפות הגוש יורדת. במקרה זה, יציבות האוויר פירושה שאלמנט נפח של האוויר יאבד יותר ציפה מאשר משקל, משום שמפל הצפיפות באטמוספירה מהיר יותר מקצב ירידת הצפיפות של אלמנט הנפח, כך שעל פי חוק ארכימדס ייווצר כוח מחזיר. במילים אחרות, מצב של יציבות אטמוספירית פירושו שפרופיל הלחץ והצפיפות האנכי הוא כזה שגוש אוויר המועתק אנכית ממקומו ירצה לשוב למפלסו הראשוני, מה שמדכא תנועות אנכיות של אוויר.

מתמטית, הכוח המחזיר הזה גורם להתחוללות תנודות אנכיות של גושי אוויר בתוך הזרם בתדירות המכונה "תדירות בראנט-וייסלה":

<math>N = \sqrt</math>,

כאשר <math>\theta_0(z)</math> הוא הפרופיל האנכי של הטמפרטורה הפוטציאלית. מפל טמפרטורה פוטנציאלית אפס פירושו שמפל הטמפרטורה האמיתי באטמוספירה שווה במדויק למפל אדיאבטי, בעוד שהמקרים <math>\frac{\partial \theta}{\partial z} > 0</math> ו-<math>\frac{\partial \theta}{\partial z} < 0</math> תואמים למצב של אטמוספירה יציבה ואי-יציבה, בהתאמה.

תנודות המוטות ביחס לציר האנכי בזווית <math>\phi</math>, יתחוללו בתדירות נמוכה יותר של <math>N\cos{\phi}</math>.

== סוגים אחרים של גלים אטמוספיריים ==
* אי יציבות קלווין-הלמהולץ יכולה להתרחש כאשר ישנה גזירת מהירות בזורם משוכב בעל פרופיל צפיפות רציף, או כאשר ישנו הפרש מהירויות מספיק גבוה בממשק בין שני זורמים בעלי צפיפויות שונות.
* גלי רוסבי (או גלים פלנטריים) הם תנועות בקנה מידה גדול באטמוספירה אשר הכוח המחזיר שלהם נגזר מההשתנות של אפקט קוריוליס מקו רוחב לקו רוחב.

==קישורים חיצוניים==

* 

קטגוריה:מטאורולוגיה
Hot (אלבום של מלאני בראון)

Hot (בעברית: חם או לוהט) הוא אלבום הבכורה של הזמרת-יוצרת הבריטית מלאני בראון.<ref name=":0"></ref> האלבום יצא לאור ב-9 באוקטובר 2000 על ידי חברת התקליטים וירג'ין.<ref name=":0" /> מתוך האלבום יצאו ארבעה סינגל, כולל הלהיט "I Want You Back".<ref></ref>

האלבום הגיע למקום העשירי במצעד האלבומים של יפן.<ref></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|כסף
|60,000
|}

== קישורים חיצוניים ==

==הערות שוליים==

קטגוריה:אלבומי בכורה מ-2000
קטגוריה:אלבומי מלאני בראון
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי מיסי אליוט
אריק קאופמן

אריק פיטר קאופמן (נולד ב-11 במאי 1970) הוא פרופסור קנדי למדע המדינה במכללת בירקבק, אוניברסיטת לונדון. הוא מומחה למסדר אורנג' בצפון אירלנד, ללאומיות, לדמוגרפיה פוליטית ולדמוגרפיה דתית.

==ביוגרפיה==

אריק קאופמן נולד בהונג קונג וגדל בוונקובר, קולומביה הבריטית, שבקנדה. מוצא אמו הקתולית הוא סיני ודרום אמריקאי. <ref></ref> <ref></ref> אביו ממוצא יהודי צ'כי. <ref></ref> הוא עצמו למד בבית ספר קתולי שנה. <ref></ref> הוא קיבל תואר ראשון מאוניברסיטת מערב אונטריו בשנת 1991. הוא סיים תואר שני בבית הספר לכלכלה של לונדון בשנת 1994, שם גם סיים את לימודי הדוקטורט בשנת 1998. <ref>[http://www.sneps.net/wp-content/uploads/2011/11/1-CV-current.pdf Sneps, (pdf)]</ref>

קאופמן היה מרצה לפוליטיקה השוואתית באוניברסיטת סאות'המפטון בין השנים 1999–2003. הוא היה עמית במרכז בלפר, בית הספר לממשל קנדי, אוניברסיטת הרווארד, בשנים 2008-2008. קאופמן הצטרף למכללת בירקבק, אוניברסיטת לונדון, בשנת 2003. הוא התמנה שם לפרופסור לפוליטיקה בשנת 2011. <ref>[http://www.bbk.ac.uk/politics/our-staff/academic/eric-kaufmann Eric Kaufmann.] Birkbeck College. Retrieved 14 November 2016.</ref>

קאופמן מתמקד בחקר דמוגרפיה עתידית והשפעותיה הפוליטית. הוא מעלה את האפשרות לפיה שיעורי הריבוי הטבעי הגבוהים בקרב דתיים, נוצרים או יהודים, הם בעלי משמעות גדולה לעתיד הפוליטי של האנושות. בעתיד הרחוק ייתכן לדעתו שהיהדות החרדית תהיה בעלת משקל פוליטי מכריע לא רק בישראל אלא אפילו בארצות הברית. הוא מציין גם את העלייה הגדולה במספר החברים באמיש שכולה נובעת מגידול טבעי. קהילות אלו המנתקות מרצון מגע עם אורח החיים המערבי המודרני צוברות משקל דמוגרפי הולך וגדל. הן יכולות בסופו של דבר, להערכת קאופמן, להוות משקל נגד משמעותי מול מגמות מודרניות רב תרבותיות, שאלו ההולכים בעקבותיהן לרוב מולידים פחות ילדים משנדרש לשמר את האוכלוסייה בגודלה המקורי.

תהליך נוסף שאחריו מתחקה קאופמן הוא תגובת הקהילה הלבנה בארצות הברית להתמעטות כוחה הדמוגרפי ולהפיכת ארצות הברית למדינה מעורבת גזעית.

==קישורים חיצוניים==
* 

==הערות שוליים==

קטגוריה:מדענים קנדים
קטגוריה:בוגרי אוניברסיטת מערב אונטריו
קטגוריה:בעלי תואר דוקטור מבית הספר לכלכלה של לונדון
קטגוריה:הונג קונג: אישים
קטגוריה:מהגרים לקנדה
קטגוריה:קנדים שנולדו ב-1970
דון סנדרלייג'

דונלד ג'יימס "דון" סנדרלייג (באנגלית: Donald James "Don" Sunderlage; 20 בדצמבר 1929 – 15 ביולי 1961) היה כדורסלן אמריקאי, אשר שיחק בליגת ה-NBA בין השנים 1953–1955.

==קריירת משחק==
סנדרלייג' נולד בשיקגו, אילינוי, ובין השנים 1947–1951 למד באוניברסיטת אילינוי באורבנה-שמפיין. בעונתו הראשונה בקבוצת הכדורסל של האוניברסיטה, 1948/1949, העפיל עמה לפיינל פור טורניר אליפות המכללות, לצדו של דווייט אדלמן. בעונת 1949/1951 הוביל את קבוצת האוניברסיטה בחזרה למעמד פיינל פור הטורניר, עם ממוצע של 17.4 נקודות למשחק, אך אילינוי הפסידה במשחק חצי הגמר מול האלופה שבדרך, אוניברסיטת קנטקי, בפעם השנייה ברציפות.

בדראפט ה-NBA{{כ}} 1951 נבחר סנדרלייג' בבחירה התשיעית על ידי קבוצת פילדלפיה ווריורס, אולם דחה את תחילת הקריירה לטובת גיוסו לצבא ארצות הברית. לקראת עונת הועבר בטרייד למילווקי הוקס, במדיה שיחק בעונתו הראשונה ב-NBA. במשחקו השני עם ההוקס קלע 28 נקודות מול פורט ויין פיסטונס, במה שהתברר בדיעבד כשיא הקריירה שלו. במהלך אותה עונה, בה רשם ממוצעים של 11.2 נקודות, 3.3 ריבאונדים ו-2.8 אסיסטים למשחק, נבחר להשתתף במשחק האולסטאר של ה-NBA.

בספטמבר 1954 הועבר בטרייד לאלופת העונה הקודמת, מיניאפוליס לייקרס, ובפברואר 1955 שוחרר ממנה לאחר 45 משחקים. בקיץ 1955 פרש ממשחק, בגיל 25, לאחר שתי עונות בלבד ב-NBA.

ב-15 ביולי 1961 נהרג יחד עם אשתו מרי בתאונת דרכים בדרום ויסקונסין. היה בן 31 במותו.

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:אילינוי: כדורסלנים
קטגוריה:כדורסלני אוניברסיטת אילינוי באורבנה-שמפיין
קטגוריה:בחירות דראפט של פילדלפיה ווריורס
קטגוריה:כדורסלני מילווקי הוקס
קטגוריה:כדורסלני מיניאפוליס לייקרס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1929
קטגוריה:אמריקאים שנפטרו ב-1961
אסתר שטאח

אסתר שטאח (או אסתר שתה, בערבית: استر شطاح, שמה המקורי: טירה מוסא שטאח או טירה מוסא שתה, בערבית: طيرة موسى شطاح; 19 באוקטובר 1884, דמשק – 20 בינואר 1971, קהיר) הייתה שחקנית מצרית ממוצא יהודי-סורי.

==קורות חיים==
אסתר שטאח נולדה בדמשק בשנת 1884. היגרה לקהיר והייתה בלהקה של סלאמה חג'אזי בשנת 1916, באותה השנה שבה חולקו ארצות ערב לפי הסכם סייקס–פיקו. כמו לשחקנים הערביים באותה עת, נאלצה לעבור מלהקת תיאטרון אחת לשנייה. היא הייתה בלהקה של ג'ורג' אבייד ובלהקות אחרות. מאחר שהיא הייתה בגיל מבוגר כאשר הקולנוע המצרי התחיל להפיק סרטים, באופן טבעי היא שיחקה את תפקיד הזקנה שגורמת לבעיות לאחרים. היא השתתפה בכמה סרטים, וביניהם: "אה מן חואא" עם רושדי אבאזה ולובנה עבד אל-עזיז; "תמר חנה" עם נעימה עאכף; ו"ענתר ועבלה" עם כוכא ופריד שוקי. תפקידיה היו קטנים אך משמעותיים ומרשימים. התקופה בה שיחקה הייתה בעת שבה זה נחשב לבושה לנשים מצריות מוסלמיות לעבוד בקולנוע ובתיאטרון, מה שהעלה את הביקוש לנשים לא מוסלמיות והיווה להן קרקע פורייה לפריצת דרך לנשים ולעולם הזוהר.

דבקה ביהדותה לאורך כל חייה אך סירבה לעלות לישראל או להגר לכל מקום אחר, וזאת אף על פי שבנה היחיד היגר לארצות הברית. נפטרה בקהיר בשנת 1971 בגיל 87.

==לקריאה נוספת==
* [https://www.facebook.com/egyptcomparse/posts/2674897722536585 الفنانة إستر شطاح], בדף הפייסבוק [https://www.facebook.com/egyptcomparse/ النجوم الخفيّة في السينما المصرية], 30 בספטמבר 2018 
* عبدالله المدني, [https://www.alayam.com/Article/alayam-article/415315/نجمات-الظل-في-السينما-المصرية.html نجمات الظل في السينما المصرية], באתר alayam.com 6 במרץ 2020 
* [https://akhbarak.net/news/2018/03/12/14791714/articles/30004294/كيف-كشفت-إستر-شطاح-تاريخ-ميلاد-محمد-عبد-الوهاب كيف كشفت إستر شطاح تاريخ ميلاد محمد عبد الوهاب الحقيقي؟], באתר akhbarak.net, ב-2018 לערך 
* سعيد شفيق, [https://www.elhadota.com/2019/10/19/ذكرى-ميلاد-عجوز-السينما-المصرية-إستر-ش/ ذكرى ميلاد عجوز السينما المصرية “إستر شطاح”], באתר elhadota.com 

==קישורים חיצוניים==

* [https://www.hsreat.com/threads/صور-إستر-شطاح-اجمل-و-احلى-صور-إستر-شطاح.8299/ صور إستر شطاح - اجمل و احلى صور إستر شطاح] (אוסף תמונות של אסתר שטאח), 19 ביוני 2016 באתר hsreat.com

==הערות שוליים==

קטגוריה:יהודים סורים
קטגוריה:שחקניות קולנוע וטלוויזיה יהודיות מצריות
קטגוריה:שחקני קולנוע וטלוויזיה יהודים מצרים
קטגוריה:אומנים יהודים שפעלו בארצות ערב
קטגוריה:ילידות 1884
קטגוריה:נפטרות ב-1971
עמרי גליקמן

עמרי גליקמן (נולד ב-9 ביולי 1982) הוא זמר ישראלי, סולן ומייסד הלהקה התקווה 6.

==ביוגרפיה==
גליקמן נולד ברמת השרון למשפחה שסביה מצד אביו היו ניצולי שואה. כשהיה בן 8, עבר עם משפחתו לבלגיה, ושם למד לנגן בגיטרה כשאחותו ניגנה בפסנתר. המשפחה חזרה לישראל כעבור 5 שנים, והוא שירת בצה"ל כחוקר תאונות דרכים במצ"ח.

לאחר שחרורו מצה"ל, הקים את להקת התקווה 6 עם אחותו שלי. הלהקה נקראת על שם כתובת מגוריהם ברמת השרון. בתחילה הופיע עם הלהקה בפסטיבלי בומבלה ושנטיפי, בשירי רגאיי שכתבו. ב-2007 יצא אלבום הבכורה של הלהקה התקווה 6.

בשנת 2008 הקליטה הלהקה גרסת כיסוי לשירו של אריק לביא "אני אשיר לך שיר" עבור הפרויקט "עבודה עברית 2".

ב-2009 הוציאה הלהקה את אלבומה השני "אפרוקליפטוס", וב-2010 את הסינגל "בפרדסים של גן עדן".

ב-2012 יצא לאור אלבומם הרביעי "קול ישראל".

בשנת 2019 השתתף לצד אמני ישראל בשיר "שבט אחים ואחיות". באותה השנה, השתתף בגרסה המחודשת של להקת הדג נחש ללהיטם "שירת הסטיקר".

בשנת 2020 השתתף בשיר "שמור עליי" לצד אמני ישראל.

בשנת 2022 חידש יחד עם ואלרי חמאתי את השיר ״ילדים של החיים״ במסגרת ציון 100 שנה להולדת יצחק רבין.

ב-17 באוגוסט 2023 יצא לאור השיר "כתונת פסים 2023" בו השתתף לצד אמנים ישראלים רבים אחרים.<ref></ref>

בפברואר 2024 במהלך מלחמת חרבות ברזל היה שותף בכתיבה והלחנה של הלהיט השיר גיבורי על.

גליקמן נשוי ואב לבן ולבת.

==קישורים חיצוניים==
* 
* 
* 
* 
* 
* [https://www.1075.fm/קטן-ב-2-יום-רביעי-25-10-17/ ראיון] ברדיו חיפה 107.5
* 

== הערות שוליים ==

קטגוריה:מוזיקאים ישראלים
קטגוריה:זמרים ישראלים
קטגוריה:זמרים השרים בעברית
קטגוריה:גיטריסטים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:זמרי רגאיי ישראלים
קטגוריה:ראפרים ישראלים
קטגוריה:רמת השרון: אישים
קטגוריה:בוגרי תיכון רוטברג (רמת השרון)
קטגוריה:ישראלים שנולדו ב-1982
אלקית קרנפית

אלקית קרנפית (שם מדעי: Cerorhinca monocerata) הוא מין של עוף ימי יחידי בסוגו במשפחת האלקיים, המצוי בטבע לחופי צפון האוקיינוס השקט. בעבר נכללו בסוג עוד כמה מינים שנכחדו.

אלקית זו קיבלה את שמה עקב "מבנה" הגדל על מקורה ומזכיר קרן של קרנף. הקרן מצויה רק במקורי הזכרים ומיועדת, כנראה, למשיכת הנקבות. האלקית היא קרובתם של תוכיי הים ולעיתים היא מקננת באותן מושבות לצידם ולצד אלקיים אחרים.

אורכה של האלקית 35 עד 38 סנטימטרים, מוטת הכנפיים 56 עד 63 סנטימטרים ומשקלה הממוצע 530 גרם, כשהזכרים גדולים מהנקבות ב-10% בערך. האלקית בעלת נוצות אפורות כהות עם בטן לבנה, כפות רגליים גדולות וצהובות וציצות לבנות מצידי הלחיים ומאחורי הגבות עד קצה הגולגולת. המקור צהוב וחרוטי ובקצהו ה"קרן" ממנה קיבלה את שמה. כמו קרוביה היא מעופפת חלשה מאוד, והיא מהירה בעיקר מתחת למים, שם היא חותרת בכנפיה במהירות.

האלקית מצויה בטבע משני צדי האוקיינוס השקט, בחלקו הצפוני. היא נפוצה מאיי התעלה של קליפורניה צפונה עד האיים האלאוטיים שבאלסקה ומהונשו והוקאידו שביפן ואולי גם חצי האי הקוריאני ועד לסחלין שבצפון סיביר. האלקיות מרגישות בנוח גם לנוח בים הפתוח. לעיתים הן נודדות באופן מקומי.

האלקיות שחייניות מצוינות היכולות לצלול עד 57 מטרים למשך זמן של 187 שניות ואף יותר. הן רודפות יחדיו אחרי להקות של דגים, קרילאים ודיונונים. את המזון הן מאחסנות בזפק ופולטות אותו לאפרוחן היחיד. ההאכלה מתבצעת בלילה כדי להימנע מטורפים ומעופות חומסניים כמו שחפים וחמסנים.

מצב השימור של האלקית הקרנפית מוגדר ללא חשש, אך התחממות האקלים וזיהום הים עלולים לפגוע בה ובמזונה.

==קישורים חיצוניים==

אלקית קרנפית בשחייה
==הערות שוליים==

קטגוריה:טקסונים שתוארו בידי פטר סימון פאלאס
קטגוריה:אלקיים
קטגוריה:עופות יחידים בסוגם
קטגוריה:קנדה: עופות
קטגוריה:אלסקה: עופות
קטגוריה:סיביר: עופות
קטגוריה:בעלי חיים שתוארו ב-1811
ראול מרטין

ראול מרטין (בספרדית: Raúl Martín) הוא צייר ומאייר ספרדי המתמחה באמנות פלאונטולוגית, ענף של אמנות ומדע העוסק בשחזור אמנותי של בעלי חיים ובתי גידול פרה-היסטוריים הנחקרים במסגרת מדע הפלאונטולוגיה. הוא ידוע בעיקר בזכות איורי הדינוזאורים והתנינאים שלו, שמצוירים בסגנון היפר-ריאליסטי ומופיעים במוזיאונים רבים בכל העולם כולל במוזיאון האמריקאי להיסטוריה של הטבע, מרכז המדע של מרילנד וחברת פורט פק לפלאונטולוגיה. בנוסף, הוא פרסם בכתבי עת ומגזינים רבים בהם סיינטיפיק אמריקן ונשיונל ג'יאוגרפיק. הוא עובד עם המחלקה לפלאונטולוגיה של האוניברסיטה האוטונומית של מדריד בספרד, בה הוא גר.
מרטין מצייר בסגנון היפר-ריאליסטי ולמד ציור בכוחות עצמו (אוטודידקט). הוא שואב השראה מציירים היפר-ריאליסטים בהם ריצ'רד אסטס, צ'אק קלוז ואנטוניו לופס גרסיה. מבחינת טכניקה, הוא מצייר בצבעי אקריליק אך גם בצבעי שמן, פסטל ועפרונות. מאז שנות ה-2000 הוא מצייר גם באמצעות מחשב. יצירתו הידועה ביותר היא כנראה הציור של התנינאי הענק דיינוסוכוס המזנק על אלברטוזאורוס, שהתפרסמה בנשיונל ג'יאוגרפיק ב-2009. יצירות נודעות נוספות הם של סרקוסוכוס, טירנוזאורוס רקס וזאורופודים ענקיים דוגמת ארגנטינוזאורוס, סופרזאורוס ודיפלודוקוס.

== קישורים חיצוניים ==

* 
* ראול מרטין, [https://www.raulmartin-paleoart.com/deinosuchus-albertosaurus הציור המפורסם של דיינוסוכוס מזנק על אלברטוזאורוס], 2009

קטגוריה:ספרדים שנולדו ב-1974
קטגוריה:ציירים ספרדים
קטגוריה:אמנים פלאונטולוגיים
גבי פקר

גבי פקר (נולד ב-3 במאי 1969) הוא כדורגלן עבר ישראלי ששיחק בתפקיד המגן שמאלי.

==קריירת משחק==
פקר, בנו של שחקן העבר אריה פקר (מכבי נתניה, בית"ר נתניה), גדל במחלקת הנוער של מכבי נתניה ועלה לקבוצה הבוגרת בשנת 1987. פקר היה מגן שמאלי שפורץ עם הרבה מהירות וכח ומסייע המון להתקפת קבוצתו. ערך הופעה ראשונה בבוגרים (בעקבות פציעתו של אלעד קורן) במשחק חוץ מול בית"ר ירושלים. פקר תפס מקום של קבע בהרכב הפותח ושיחק במכבי נתניה ברציפות עד שנת 1994.

בעונת 1994–1995 עזב פקר לראשונה את מכבי נתניה והצטרף למכבי פתח תקווה, במדיה רשם 21 הופעות בליגה וכבש שלושה שערים. כעבור שנה חזר למכבי נתניה.

בעונת 1996–1997 הצטרף למכבי עירוני אשדוד ששיחקה בליגה הארצית ובמחזור האחרון של העונה חגג איתה את חזרתה לליגה הבכירה. בעונת 1997–1998 הצטרף לצפרירים חולון וגם איתה חגג את חזרתה לליגה הבכירה. 

בעונת 1998–1999 חזר למכבי נתניה ובסוף העונה חגג איתה את חזרתה לליגה בכירה.

==קישורים חיצוניים==

* [http://jpress.org.il/olive/apa/nli_heb/SharedView.Article.aspx?href=MAR%2F1988%2F02%2F04&id=Ar02501&sk=9A1CE4DD גבי פקר - חלום שהתגשם], מאיר ריפמן מעריב 4 בפברואר 1988
* [https://www.youtube.com/watch?v=gTwg5BzXLDE גבי פקר מבקיע מול מכבי יבנה], בערוץ youtube
* [https://www.youtube.com/watch?v=EN17MS2ykoo גבי פקר מבקיע מול הפועל פתח תקווה]

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני מכבי פתח תקווה
קטגוריה:כדורגלני מכבי עירוני אשדוד
קטגוריה:כדורגלני צפרירים חולון
קטגוריה:ישראלים שנולדו ב-1969
יריד ההבלים (סרט, 1915)

יריד ההבלים (באנגלית: Vanity Fair) הוא סרט דרמה אילם משנת 1915, בבימוים של יוג'ין נולנד וצ'ארלס בראבין, ובכיכובה של גברת פיסק . את הסרט הפיקה חברת אדיסון. גברת פיסק כיכבה בשנת 1899 בברודוויי במחזה "בקי שארפ" המבוסס על הרומן "יריד ההבלים" מאת ויליאם מייקפיס תאקרי. זהו סרטה השני של גברת פיסק, אחרי שכיכבה ב-1913 בסרט "טס לבית דרברוויל" בהפקת אדולף צוקור. למרות הפופולריות של "יריד ההבלים", גברת פיסק לא שיחקה יותר בסרטים.

גרסה קודמת של הרומן נוצרה בשנת 1911 בכיכובה של הלן גרדנר. ב-1922 הופקה גרסה בריטית של הרומן. ב-1923 נוצר הסרט "יריד ההבלים" בהפקת סרטי גולדווין.

עותק של הסרט נשמר באוסף ספריית הקונגרס.

==צוות השחקנים==
* גברת פיסק – בקי שארפ
* שירלי מייסון – בקי בילדותה
* ייל בנר – רייקדל שארפ
* הלן פולטון – אמיליה סדלי
* ויליאם ואדסוורת' – ג'וזף סדלי
* ריצ'רד טאקר – ג'ורג' אוסבורן
* רוברט בראוור – מר אוסבורן
* פרנק מקגלין סניור – קפטן ויליאם דובין
* ביגלו קופר – רודון קרולי
* ג'ורג' א. רייט – לורד סטיין
* מוריס סטיוארט – ג'ורג' סדלי אוסבורן
* הלן סטריקלנד – ליידי סטיין
* פיליפ קווין ־ נפוליאון
* ג'ון סטרג'ן – מייג'ור או'דאוד
* ארתור רואו – פיט קרולי

==קישורים חיצוניים==

* [https://archive.org/details/VanityFair_201409 קטע מתוך הסרט] באתר [https://archive.org/ ארכיון האינטרנט]

==הערות שוליים==

קטגוריה:סרטי שחור-לבן אמריקאיים
קטגוריה:סרטי דרמה אמריקאיים
קטגוריה:סרטים אילמים
קטגוריה:סרטים אמריקאיים משנת 1915
קופיף גורסקי

קופיף גורסקי (שם מדעי: Tarsius spectrumgurskyae) הוא מין של פרימט ממשפחת הטרסיוסיים, החי רק ביערות הגשם של האי סולאווסי באינדונזיה. הוא הוגדר ב-2017 בידי קבוצת פרימטולוגים שהפרידה אותו מהמין קופיף ממושקף מאותו האי, על סמך הבדלים קטנים, ובעיקר על בסיס הקול ועל סמך מבנה הפרווה הייחודי.

קופיף זה קרוי על שם ד"ר שרון גורסקי, שביצעה מחקרים מקיפים על חייו והאקולוגיה של פרימט זה (בעודו תחת שם המין קופיף ממושקף), אולם בגלל מחקרים אלה החוקרים הוסיפו את תחילת השם המדעי בשמו המדעי של הקופיף הממושקף (Tarsius spectrum).

קופיף זה חי בקבוצות קטנות לצידו של אחיו לסוג ולצד כמה פרימטים קטנים דומים. גודלו דומה מאוד באורך 4 עד 9.5 סנטימטרים ומשקל של עד 130 גרם. הוא מאופיין בזכות העיניים הגדולות המחזירות אור (כהתאמה לחיים בלילה), אוזניו הענקיות ובעיקר מבנה עצמות שורש הרגל הארוכות שלו, מהם קיבל את שם הסוג - Tarsus. מבנה הרגל עוזר לו לקפץ עד מעל חמישה מטרים בין הענפים.

==קישורים חיצוניים==

<gallery mode=packed widths="200px" heights="200px" >
Cutie pie (Do suggest a more witty title below in "comments").jpg
Tarsius spectrumgurskyae.jpg
Two tarsius jumping.jpg
</gallery>

==הערות שוליים==

קטגוריה:טרסיוסיים
קטגוריה:סולאווסי: בעלי חיים אנדמיים
קטגוריה:אינדונזיה: יונקים
קטגוריה:בעלי חיים שתוארו ב-2017
קטגוריה:יונקים ביערות הגשם של דרום-מזרח אסיה
אנדרואיד 11

אנדרואיד 11 היא גרסה של מערכת ההפעלה לניידים אנדרואיד שיצאה ב-2020.

== היסטוריה ==
הגרסה הראשונה למפתחים יצאה ב-19 בפברואר 2020, כאימג' לטלפונים חכמים הנתמכים של גוגל פיקסל (החל ממכשירי פיקסל 2). גרסה שנייה של התצוגה המקדימה יצאה ב-18 במרץ 2020 וגרסה שלישית יצאה ב-23 באפריל 2020.<ref></ref> גרסת הבטא הראשונה החלה להגיע למשתמשים בודדים ב-2 ביוני, לאחר שהשקתה בכנס רשמי נדחתה בטענה שזה אינו זמן לחגוג, ככל הנראה בעקבות רצח ג'ורג' פלויד. גרסת הבטא תוכננה לצאת כחלק מכנס I/O של גוגל, שבוטל בגלל מגפת הקורונה.<ref></ref> הגרסה הגיעה לכלל המכשירים הנתמכים ב-10 ביוני. מצב של "יציבות הפלטפורמה" תוכנן ליולי 2020, והיציאה הסופית הייתה ב-9 בספטמבר 2020.<ref name="verge-dp1"></ref><ref></ref>

בדומה לאנדרואיד 10, שם הגרסה הוא מספר ולא אות כמו בגרסות שקדמו. הלוגו של המהדורה כולל חוגה המציגה את המספר 11 - בהשראת הסרט המוזיקלי ספיינל טאפ.<ref></ref>

הגרסה תופץ למכשירי סמסונג החל מדצמבר 2020 וכלה בספטמבר 2021.

== מאפיינים ==
* תמיכה משופרת בטלפונים חכמים מתקפלים (כולל תמיכה בחיישני זווית ציר).
* תמיכה בגלישה סלולרית מהדור החמישי: 5G (כולל ממשק API להבחנה בין רשתות 5G עצמאיות).
* Mainline Project (שירות לרכיבי מערכת באמצעות חנות Google Play).
* הסרטת מסך באופן מובנה (ללא צורך בהתקנת אפליקציה).
* פורמט תמונה יעיל HEIF.
* תמיכה באימות זהות STIR/SHAKEN.
* אזור ייעודי לשיחות במסך ההתראות.
* אפשרות לאשר הרשאות באופן חד פעמי (בדומה ל-iOS 13).
* אכיפה חזקה יותר של הגבלות תחומי האחסון.<ref name="verge-dp1"></ref><ref></ref><ref name=":0"></ref>
* לאחר עדכון מערכת, אפליקציות יכולות לחדש גישה לאחסון מוצפן באופן אוטומטי ללא אימות מחודש.
* אפשרות לדבג באמצעות חיבור לרשת אלחוטית, ללא צורך בחיבור פיזי של המחשב למכשיר.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תוכנות שהושקו ב-2020
קטגוריה:אנדרואיד
איגוד תעשיית ההקלטות הדני

איגוד תעשיית ההקלטות הדני (באנגלית: IFPI Denmark) הוא ארגון העוקב אחר כמעט כל ההיבטים של ענף ההקלטות בדנמרק.<ref name=":0"></ref> תארים של זהב ופלטינה הוענקו לראשונה בדנמרק בתחילת שנות התשעים. בנוסף לכך, חולקו התארים לפי סינגלים, אלבומים, אלבומי וידאו וכדומה.<ref name=":0" />

== תעודה על מכירות ==
===אלבומים===

{| class="wikitable"
|-
! תארים !! לפני 1994<ref name="Guld- og platinplader er devalueret"></ref>!! מאז 1994<ref name="Guld- og platinplader er devalueret"/><ref></ref>!! מאז אפריל 2003<ref name="Guld- og platinplader er devalueret"/>!! מאז 1 בפברואר 2007<ref name="IFPI Denmark Revamps Certification Levels"></ref>!!מאז 7 בינואר 2011<ref name="IFPI Denmark: Guld og platin"></ref><ref name="IFPI Certification Award Levels 2011"></ref><ref name="IFPI Certification Award Levels 2012"></ref>
|-
| זהב || 50,000 || 25,000 || 20,000 || 15,000 || 10,000
|-
| פלטינה || 80,000 || 50,000 || 40,000 || 30,000 || 20,000
|}

===סינגלים===
{| class="wikitable"
|-
! תארים !! לפני פברואר 2007<ref name="IFPI Denmark Revamps Certification Levels"/>!! מאז 1 בפברואר 2007 !! מאז אפריל 2009<ref></ref><ref name="IFPI Certification Award Levels 2009"></ref>!! מאז 17 בנובמבר 2014<ref name="Certification levels since November 17, 2014"></ref>!!מאז 1 באפריל 2016<ref name="Certification levels since April 1, 2017"></ref>
|-
| זהב || 4,000 || 7,500 || 15,000 || 30,000 || 45,000
|-
| פלטינה || 8,000 || 15,000 || 30,000 || 60,000 || 90,000
|}

==== סטרימינג ====
{| class="wikitable"
|-
! תארים מאז ינואר 2011 !!לפני 30 בינואר 2012<ref></ref>!!מאז 30 בינואר 2012<ref></ref>!! מאז 30 באפריל 2012<ref></ref>!!מאז 21 במרץ 2014<ref></ref>!!מאז 17 בנובמבר 2014<ref name="Certification levels since November 17, 2014"/>
|-
| זהב || 50,000 || 450,000 || 900,000 || 1,300,000 || הסטרימינג כלול בהורדות הדיגיטליות
|-
| פלטינה || 100,000 || 900,000 || 1,800,000 || 2,600,000 ||הסטרימינג כלול בהורדות הדיגיטליות
|}

===אלבומי וידאו===
וידאו-סינגל
{| class="wikitable"
|-
! תארים !!מאז 2007<ref name="IFPI Certification Award Levels 2007"></ref>
|-
| זהב || 7,500
|-
| פלטינה || 15,000
|}

==== וידאו מלא ====
{| class="wikitable"
|-
! תארים!! לפני פברואר 2007<ref name="IFPI Denmark Revamps Certification Levels"/>!! מאז פברואר 2007<ref name="IFPI Denmark Revamps Certification Levels"/><ref></ref>!!מאז 7 בינואר 2011<ref></ref>
|-
| זהב || 20,000 || 15,000 || 10,000
|-
| פלטינה || 40,000 || 30,000 || 20,000
|}

== ראו גם ==
* איגוד תעשיית ההקלטות האמריקאי
* איגוד תעשיית ההקלטות הבריטי

==קישורים חיצוניים==
* 

== הערות שוליים ==

דנמרק
קטגוריה:דנמרק: תרבות
ויליאם בול

ויליאם לוקהארט בול השלישי (באנגלית: William Lockhart Ball III; נולד ב-10 ביוני 1948) הוא פוליטיקאי אמריקאי לשעבר. הוא מילא מגוון של תפקידים בממשלו של נשיא ארצות הברית רונלד רייגן, החל מסגן מזכיר המדינה, ג'ורג' שולץ ב-1985. ב-1986 הוא היה לחבר בסגל הבית הלבן כשדלן הראשי ואיש הקשר של הנשיא רייגן בקונגרס. לאחר שנתיים בתפקיד זה הוא מונה על ידי הנשיא רייגן כמזכיר הצי של ארצות הברית.
==ראשית חייו==
ויליאם בול נולד בבלטון שבקרוליינה הדרומית. ב-1969 הוא סיים לימודי תואר ראשון בניהול תעשייתי במכון הטכנולוגי של ג'ורג'יה.
==שירות בצי==
לאחר סיום לימודיו החל בול שירות של שש שנים בצי ארצות הברית, כולל שירות פעיל כקצין על ספינה ולאחר מכן המשיך את שירותו במחלקת הצי בוושינגטון הבירה. ב-1975 הוא השתחרר משירותו בצי והמשיך כקצין בכוחות המילואים עד 1985.
==בממשל הפדרלי==
לאחר סיום שירותו הפעיל בצי שימש בול חבר בצוות של שני הסנאטורים הרמן טאלמדג' מג'ורג'יה וג'ון טאוור מטקסס. באפריל 1985 מונה בול כסגן מזכיר ההגנה לענייני חקיקה ובתפקיד זה שימש עד פברואר 1986. במרץ 1988 מינה אותו הנשיא רייגן כמזכיר הצי של ארצות הברית והוא המשיך לכהן בתפקיד זה גם בממשלו של הנשיא הבא, ג'ורג' הרברט ווקר בוש עד מאי 1989.
==פעילות עסקית וציבורית==
בין השנים 1990–2005 שימש בול כנשיא אגודת יצרני המשקאות הקלים של ארצות הברית. בין השנים 2006–2007 הוא שימש כמנהל הכללי של קבוצת לאופלר, חברה ליחסי ממשל בוושינגטון. ב-1991 הוא היה חבר בוועדת התיאום מחדש של מחלקת ההגנה. ב-2002 נבחר בול כיושב ראש מועצת הנאמנים של "קרן אסיה" (The Asia Foundation), זאת שהוא היה חבר בקרן מאז 1995 ושימש כסגן יושב הראש שלה בשנים 1999–2001.

ב-2005 הוא ייסד את חברת שירותי הייעוץ "בול ושות'", שמעניקה שירותי ייעוץ לחברות בנושאי ביטחון, אנרגיה ועסקים בינלאומיים. ב-2007 הוא היה חבר בוועדת המשמר הלאומי והמילואים.

בול היה נשיא "קרן מוזיאון הצי", חבר מועצת הנאמנים של האקדמיה הימית של מיין וחבר מועצת המנהלים של "קרן ההיסטוריה הימית". ביולי 2011 היה בול לחבר במועצת ביטחון האנרגיה של ארצות הברית, שמטרתה לחסל את מונופול הדלק במגזר התחבורה בארצות הברית והיא ממומנת על ידי המכון לאנליזה של הביטחון העולמי.

החל מ-2012 בול הוא המנהל של "יוזמת הביטחון של מושל ג'ורג'יה מטעם מחלקת הפיתוח הכלכלי של המדינה.

==חיים אישיים==
בול נשוי לפטי בול ולשניים שתי בנות. הם מתגוררים באלכסנדריה, וירג'יניה. אחיו הוא הזמר-יוצר דייוויד בול.

==קישורים חיצוניים==

==הערות שוליים==

קטגוריה:מזכירי הצי של ארצות הברית
קטגוריה:קצינים וחוגרים בצי ארצות הברית
קטגוריה:בוגרי המכון הטכנולוגי של ג'ורג'יה
קטגוריה:אמריקאים שנולדו ב-1948
הר ג'מפר (אנטארקטיקה)

הר גַ'מְפֶּר (באנגלית: Mount Jumper) הוא הר בחלקו המרכזי של רכס סנטינל בהרי אלזוורת', שבאנטארקטיקה.

ההר ממוקם 13 קילומטרים מזרחית מהר וייטס.

מעבר דברן מפריד בין הר ג'מפר לרכס היורד מפסגת אוונס.

גובהו של ההר 2,890 מטרים מעל פני הים.

ההר משקיף על קרחון אלן, שמצפון וממזרח לו, ועל יובליו של קרחון אלן - קרחון פאטון שמדרום להר, וקרחון רומיאנה שמצפון-מערב להר.

== היסטוריה ==
=== גילוי ומיפוי ההר ===

ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1957–1959.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של מייג'ור ג'סי ט. ג'מפר (Jesse T. Jumper), מחיל האוויר של ארצות הברית שהשתתף בהקמת תחנת הקוטב הדרומי בעונת המחקר (הקיץ האנטארקטי) 1956 – 1957.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=c7HtBgAAQBAJ&pg=PT10&lpg=PT10&dq=%22Mount+Jumper%22&source=bl&ots=C9Gdyb1C1f&sig=ACfU3U2tL84lOAej1ISpI60_NcJwJDFDVQ&hl=en&sa=X&ved=2ahUKEwjS5YyAvP_oAhWFTRUIHW6OCyYQ6AEwEXoECBIQAQ#v=onepage&q=%22Mount%20Jumper%22&f=false Ellsworth Moutains - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:7691 הר ג'מפר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=7260&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ג'מפר] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-85.66785143261716,-78.23296755008978,11&?query=&?map_type=hybrid תצלום לוויין של אזור הר ג'מפר, תוך סימון אתרים נוספים באזור] באתר copernix
* [https://peakery.com/mount-jumper-antarctica/ הר ג'מפר] באתר peakery (מרחקים לאתרים סמוכים)
* [https://www.peakbagger.com/peak.aspx?pid=12095 הר ג'מפר] באתר peakbagger
* [https://www.peakfinder.org/?lat=-78.2564&lng=-85.5695&azi=181&zoom=5&ele=2890&name=Mount%20Jumper תרשים הנוף הנשקף מהר ג'מפר] באתר peakfinder

== הערות שוליים ==

ג'מפר
ג'מפר
דוד אייכלר

דוד אייכלר (7 בפברואר 1951 – 16 במאי 2021) היה פרופסור אמריטוס במחלקה לפיזיקה באוניברסיטת בן-גוריון בנגב. תחום התמחותו העיקרי היה אסטרופיזיקה.

== ביוגרפיה==
דוד אייכלר נולד בשנת 1951 בברוקלין, וגדל במונסי ניו יורק<ref></ref>. את הדוקטורט עשה במכון הטכנולוגי של מסצ'וסטס. את הפוסט דוקטורט עשה באוניברסיטת שיקגו, והיה חבר סגל באוניברסיטת מרילנד. עלה לארץ בתחילת שנות השמונים והצטרף לאוניבסיטת בן-גוריון בשנת 1983. הפך להיות חבר באיגוד האסטרונומי הבינלאומי ב-2003<ref></ref>.

אייכלר התגורר בבאר שבע. היה נשוי לאביבה, ולהם ארבעה בנים.

==מחקר אקדמי==
אייכלר עסק באסטרופיזיקה. חיבר כ-113 מאמרים אקדמיים בנושאים של אסטרופיזיקה, קוסמולוגיה, ופיזיקת חלקיקים<ref></ref>. בשנות השמונים הציע יחד עם צבי פירן, מריו ליביו מהטכניון ודויד שרם מאוניברסיטת שיקגו הסבר הנוגע להתמזגות של כוכבי נייטרונים<ref></ref>. התאוריה אוששה בשנת 2017<ref></ref>. חיבר עם רוג'ר בלנפורד מאמר פורץ דרך בנושא האצת חלקיקים ב-1987. ב-2001 טען כי הבזק קרני גמא עלול להתרחש ב-2004<ref></ref>, טענה אשר הוכחה כנכונה<ref></ref>.

==הערות שוליים==

קטגוריה:אסטרופיזיקאים ישראלים
קטגוריה:פיזיקאים ישראלים
קטגוריה:עולים בשנות ה-1980
קטגוריה:ישראלים שנולדו ב-1951
קטגוריה:ישראלים שנפטרו ב-2021